**Nyírkarász község Képviselőtestületének 2018. december 21 napján (péntek) 09.45 órakor tartott testületi ülésének**

1. jegyzőkönyve,-
2. tárgysorozata,-
3. határozat: 84-86/2018.

Száma: I/293-23/2018.

T Á R G Y S O R O Z A T

1.) Előterjesztés jegyzőkönyv hitelesítők megválasztására

Előadó: Szalmási József polgármester

2.) Előterjesztés a Kisvárdai Tankerületi Központ és a Nyírkarász Községi Önkormányzat között létrejött vagyonkezelési szerződés módosításáról és a költségmegosztásról szóló megállapodás aláírásáról- ismételt tárgyalás (2)

Előadó: Szalmási József polgármester

Nyírkarász, 2018. december 21.

 **Szalmási József**

 **polgármester**

**J E G Y Z Ő K Ö N Y V**

**Készült:** Nyírkarász község Képviselőtestületének 2018. december 21 napján (péntek) 09.45 órakor tartott testületi ülésén.

**Helye:** **Polgármesteri Hivatal- Polgármesteri Iroda** 4544 Nyírkarász, Fő út 21.sz.

**J E L E N – V A N N A K**

Szalmási József polgármester, Balogh József, Dudás Béláné, Kovács Sándorné, Szabó Imre önkormányzati képviselők

***Tanácskozási joggal:*** Matyi Andrásné jegyző

Csordás Zoltánné önkormányzati képviselő jelezte távolmaradását.

Kapin Mihály önkormányzati képviselő nem jelezte távolmaradását.

Szalmási József polgármester üdvözölte a megjelenteket, a határozatképesség megállapítása után az ülést megnyitotta. Szalmási József javasolta a napirendi pontok elfogadását. A Képviselőtestület a napirendi pontokat 5 igen szavazattal elfogadta.

**Tárgy: (1.tsp.) Előterjesztés jegyzőkönyv hitelesítők megválasztására**

Előadó: Szalmási József polgármester

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

 **KÉPVISELŐTESTÜLETÉNEK**

**84/2018.(XII.21.)**

**h a t á r o z a t a**

**a jegyzőkönyvet hitelesítők megválasztásáról**

**A Képviselő-testület**

Balogh József és Dudás Béláné önkormányzati képviselőket megválasztotta a jelen jegyzőkönyv hitelesítésére.

**Tárgy: (2.tsp.) Előterjesztés a Kisvárdai Tankerületi Központ és a Nyírkarász Községi Önkormányzat között létrejött vagyonkezelési szerződés módosításáról és a költségmegosztásról szóló megállapodás aláírásáról- ismételt tárgyalás (2)**

Előadó: Szalmási József polgármester

Szalmási József polgármester tájékoztatta a jelenlévőket, hogy az Önkormányzat és a Tankerületi Központ a javaslatainak kölcsönösen eleget téve módosításra kerültek a napirendi ponton lévő szerződések tartalma. A Tankerületi Központ az előterjesztés melléklete szerint megküldte a módosított változatot.

A Képviselőtestület 5 igen szavazattal, ellenszavazat és tartózkodás nélkül a következő határozatokat hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**85/2018.(XII.21.)**

**h a t á r o z a t a**

**a Kisvárdai Tankerületi Központtal kötendő költségmegosztásról szóló megállapodás elfogadásáról**

**A Képviselőtestület**

1. Kisvárdai Tankerületi Központtal kötendő költségmegosztásról szóló „a köznevelési intézmény állami működésbe vételével nem érintett ingatlanrésszel kapcsolatos költségek viseléséről” megnevezésű, módosított TK/149/01519-3/2018.számú megállapodástervezetet 2018. december 15. napján történő hatálybalépéssel e határozat melléklete szerinti tartalommal és kondíciókkal **elfogadja**.
2. felhatalmazza a polgármestert a szerződés aláírására.

Felelős: Képviselőtestület,polgármester

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**86/2018.(XII.21.)**

**h a t á r o z a t a**

**Kisvárdai Tankerületi Központ és a Nyírkarász Községi Önkormányzat között létrejött vagyonkezelési szerződés módosításáról**

**A Képviselőtestület**

1. a Kisvárdai Tankerületi Központtal a 2013.január 31 napján megkötött „Vagyonkezelési szerződés 1. számú módosítását” 2018. december 15. napján történő hatálybalépéssel TK/149/01519-2/2018.számú tervezet jelen határozat 2. pontjában rögzített módosításaival fogadja el.
2. vagyonkezelési szerződéstervezet **II/2.1. pontját** az alábbi szöveggel kéri cserélni, ez alapján kéri módosítani:

*„Nem kerül az Átvevő vagyonkezelésébe az ingatlanon található:*

 *- óvoda épület és az óvoda által használt udvarrész, amely a természetben körbe van kerítve,*

 *- a konyha és ebédlő helyiségek az ahhoz tartozó kiszolgáló helyiségek, az általa használt udvarrész, mely a természetben körbe van kerítve,*

 *-a könyvtár és az olvasóterem,*

 *- a Tass vezér út felőli hátsó bejárat nyomvonalától és onnan nézve a hátsó bejárati út, valamint attól jobbra lévő terület teljes egészében, és az úttól balra lévő terület a bitumenfelületű sportpálya területéig.*

*- a Fő út felőli bejárat a Könyvtár, az Óvoda, és a Konyha bejáratáig.”*

Ennek megfelelően a vagyonkezelési szerződés **II/2 pont**jában meghatározott eszmei hányad 50/100. E pont második mondatát kéri kivenni a szerződéstervezetből.

1. a fentiek alapján és a módosítás megtörténte után felhatalmazza a polgármestert a szerződés aláírására.
2. a 63/2018.(XI.29.) számú határozatát hatályon kívül helyezi.

Felelős: Képviselőtestület, polgármester

Szalmási József polgármester tájékoztatta a jelenlévőket, hogy a TaO támogatási formából sikerült 60 millió forintot összeszedni. Az iskolaigazgató asszony kérte, hogy a régi gyepet adja át az önkormányzat az iskolának, kérte annak az iskolapályára történő lehelyezését.

Több tárgy, és kérdés nem volt, Szalmási József polgármester az ülést bezárta.

**K.M.F.**

 **Szalmási József Matyi Andrásné**

 **polgármester jegyző**

 **Balogh József Dudás Béláné**

 **önkormányzati képviselő önkormányzati képviselő**